
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 3T/24/2023 8723010571 05. 05. 2026 Mgr. Svetlana Filipová ECLI:SK:OSPP:2026:8723010571.9
ROZSUDOK V MENE SLOVENSKEJ REPUBLIKY Okresný súd Poprad samosudcom Mgr. Svetlanou Filipovou na hlavnom pojednávaní konanom dňa 5. mája 2026 v Kežmarku, ta k t o rozhodol: Obžalovaní A. A., B. A., narodená dňa XX.XX.XXXX v C., trvale bytom B. XXX, D. C., E. A., B. A., narodený dňa XX.XX.XXXX v C., trvale bytom B. XXX, D. C., uznávajú sa
z a v i n n ý ch, ž e
ako zákonití rodičia maloletého syna F. A., narodeného XX.XX.XXXX, bytom B. XXX, žiaka 3.C triedy tretieho ročníka Základnej školy s materskou školou B., B. XX, D. C., a maloletej dcéry G. A., narodenej XX.XX.XXXX, bytom B. XXX, D. C., žiačky IV. Fš triedy štvrtého ročníka Základnej školy s materskou školou B., B. XX, D. C., si zanedbávali svoje zákonné povinnosti rodiča tým, že v období od 01.09.2022 do 23.05.2023 umožnili bezdôvodne a bez ospravedlnenia maloletému synovi F. A. vymeškať 689 vyučovacích hodín a maloletej dcére G. A. vymeškať 460 vyučovacích hodín, napriek opakovaným upozorneniam na nedbalú školskú dochádzku detí do školy, napriek opakovaným pohovorom učiteľov s rodičmi, udeleným napomenutiam a pokarhaniam, k náprave nedošlo a o výchovu a zabezpečenie dochádzky detí do školy sa nestarali, teda vydali z nedbanlivosti osoby mladšie ako osemnásť rokov nebezpečenstvu spustnutia tým, že im umožnili viesť záhaľčivý život, spáchali taký čin závažnejším spôsobom konania - po dlhší čas, čím spáchali prečin ohrozovania mravnej výchovy mládeže podľa § 211 odsek 1 písmeno b/, odsek 3 písmeno a/ Trestného zákona v znení účinnom od 06.08.2024 /ďalej len Trestný zákon/ s poukazom na ustanovenie § 138 písmeno b/ Trestného zákona. Za to
im súd
ukladá
Obžalovaní A. A., narodená dňa XX.XX.XXXX Podľa § 211 odsek 3 Trestného zákona s poukazom na § 38 odsek 2, § 41 odsek 1 Trestného zákona, § 42 odsek 1 Trestného zákona súhrnný trest odňatia slobody vo výmere 6 (šesť) mesiacov.
Podľa § 49 odsek 1 písmeno a/ Trestného zákona v spojení s § 50 odsek 1 Trestného zákona súd obžalovanej výkon trestu odňatia slobody podmienečne odkladá a určuje skúšobnú dobu vo výmere 20 (dvadsať) mesiacov. Podľa § 42 odsek 2 Trestného zákona súd r u š í výrok o treste z trestného rozkazu Okresného súdu Poprad číslo konania 8T/56/2024-167 zo dňa 25.06.2024, právoplatného dňa 20.07.2024, ktorým súd obžalovanej uložil trest odňatia slobody podľa § 211 odsek 1 Trestného zákona vo výmere 6 /šesť/ mesiacov s podmienečným odkladom na skúšobnú dobu vo výmere 18 /osemnásť/ mesiacov. E. A., narodený dňa XX.XX.XXXX Podľa § 211 odsek 3 Trestného zákona s poukazom na § 38 odsek 2, § 41 odsek 1 Trestného zákona, § 42 odsek 1 Trestného zákona súhrnný trest odňatia slobody vo výmere 6 (šesť) mesiacov. Podľa § 49 odsek 1 písmeno a/ Trestného zákona v spojení s § 50 odsek 1 Trestného zákona súd obžalovanému výkon trestu odňatia slobody podmienečne odkladá a určuje skúšobnú dobu vo výmere 20 (dvadsať) mesiacov. Podľa § 42 odsek 2 Trestného zákona súd r u š í výrok o treste z trestného rozkazu Okresného súdu Poprad číslo konania 8T/56/2024-167 zo dňa 25.06.2024, právoplatného dňa 20.07.2024, ktorým súd obžalovanému uložil trest odňatia slobody podľa § 211 odsek 1 Trestného zákona vo výmere 6 /šesť/ mesiacov s podmienečným odkladom na skúšobnú dobu vo výmere 18 /osemnásť/ mesiacov. odôvodnenie: Súd v súlade s § 172 odsek 2 Trestného poriadku vyhotovil zjednodušený písomný rozsudok, ktorý neobsahuje odôvodnenie, nakoľko po vyhlásení rozsudku sa prokurátor aj obžalovaní vzdali odvolania. vydali z nedbanlivosti osoby mladšie ako osemnásť rokov nebezpečenstvu spustnutia tým, že im umožnili viesť záhaľčivý život, spáchali taký čin závažnejším spôsobom konania - po dlhší čas, Poučenie: Proti tomuto rozsudku možno podať odvolanie do 15 dní odo dňa jeho oznámenia na Krajský súd v Prešove cestou tunajšieho súdu. Odvolanie má odkladný účinok.

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2026:8723010571.9 (dáta aktuálne k 14. 11. 2026). Záväzné je znenie zverejnené súdom.




